ครม.ศก.ห่วงภัยแล้งสั่งเร่งหามาตรการตั้งรับ
ครม.ศก.ห่วงสถานการณ์ภัยแล้ง เร่งทุกหน่วยงานหามาตรการตั้งรับ หลังสั่งเกษตรกรเลื่อนปลูกข้าวนาปี ในพื้นที่ใกล้เขื่อนภูมิพล - สิริกิตต์
28 มิ.ย. 2553

ครม.ศก.ห่วงสถานการณ์ภัยแล้ง เร่งทุกหน่วยงานหามาตรการตั้งรับ หลังสั่งเกษตรกรเลื่อนปลูกข้าวนาปี ในพื้นที่ใกล้เขื่อนภูมิพล - สิริกิตต์ 
นายธราดล เปี่ยมพงศ์สานต์รองเลขาธิการนายกรัฐมนตรี เปิดเผยว่าที่ประชุมคณะกรรมการรัฐมนตรีเศรษฐกิจ (รศก.) มีการหารือเรื่องสถานการณ์น้ำและปัญหาภัยแล้ง โดยมีความเป็นห่วงเรื่องน้ำในภาคเกษตร และน้ำเพื่อการอุปโภคและบริโภคมาก หลังได้รับรายงานจากระทรวงเกษตรและสหกรณ์ถึงสถานการณ์ภัยแล้งในพื้นที่ 44 จังหวัด รวมพิ้นที่เสียหายกว่า 2.17 ล้านไร่  โดยสำรวจความเสียหายแล้ว 36 จังหวัด เกษตรกร 1.43 แสนราย คิดเป็นพื้นที่ 8.94 แสนไร่ 
ซึ่งที่ผานมาทางกระทรวงเกษตร ได้ประชาสัมพันธ์ให้เกษตรกรเลื่อนการทำนาปีแล้วในเขตชลประทานทุกโครงการที่รับน้ำจากเขื่อนภูมิพล และเขื่อนสิริกิตต์จากปกติเดือนพ.ค. เป็นกลางเดือน ก.ค.  เนื่องจากปริมาณน้ำสะสมเหลือน้อย 
"มีสินค้าเกษตรที่ได้รับผลกระทบเช่น ข้าว มันสำปะหลัง ที่ปลูกนอกฤดูกาลอาจต้องขอให้เลื่อนออกไปก่อน ซึ่งตอนนี้ประเมินว่าปัญหาเอลนิโย่หมอไปแล้ว แต่กำลังจะเจอกับเรื่องลานินญ่ามากกว่า"นายธราดลกล่าว
นอกจากนี้กรมชลประทานรายงานสถานการณืน้ำเพื่อการเกษตรตั้งแต่ 1 ม.ค. - 26 มิ.ย. มีน้ำสะสมในแหล่งน้ำขนาดใหญ่และกลาง 3.36 หมื่นล้านลูกบาศก์เมตร ลดลงเมื่อเทียบกับปีก่อนที่มี 4.6 หมื่นล้านบาทลูกบาศก์เมตร ซึ่งถือว่าน่าเป็นห่วง เพราะปริมาณน้ำในเขื่อนทั้งภูมิพลและสิริกิตต์เหลือน้อย โดยเมื่อพิจารณาถึงปริมาณน้ำที่คาดว่าจะใช้ได้มีเพียง 6.9 ล้านลูกบาศก์เมตร ถือว่าใกล้เคียงกับระดับที่เคยต่ำที่สุดในปี 2535 ที่อยู่ที่ระดับ 5.9 ล้านลูกบาศก์เมตร 
ทั้งนี้ที่ประชุม รศก. ได้มอบหมายให้กระทรวงพาณิชย์เร่งจัดทำรายงานประเมินผลโครงการและองค์ประกอบของคณะกรรมการดำเนินโครงการประกันรายได้เกษตรกรเพื่อเสนอคณะรัฐมนตรีภายใน 2 สัปดาห์ เพื่อให้สามารถวางแผนดำเนินการในปีหน้าได้ทัน และมอบหมายให้กระทรวงมหาดไทย ดูแลเรื่องนำที่ใช้สำหรับอุปโภค บริโภคของประชาชน ว่ากรณีที่ขาดแคลนจะหามาตรการช่วยเหลือได้อย่างไร และให้กระทรวงวิทยาศาสตร์ ดูเรื่องอ่งเก็บน้ำขนาดเล็กและเรื่องการทำแก้มลิงชุมชนเพื่อนำมาเสนอ ครม. ต่อไป